open-index/open-wikipedia-markdown huggingface dataset:
Santa Ana, Kalifornië

**Santa Ana** is 'n stad in die deelstaat Kalifornië in 'n vrugbare vallei wes van die Santa Ana-berge. Naby die stad is daar verskeie canyons, rotsformasies, strande en olievelde. Die administratiewe setel van Orange County is ook hier geleë. Die stad is ongeveer 70 km suidoos van Los Angeles. Die Spanjaarde het reeds in 1769 hier gekampeer en sendelinge was besig in die area tot 1830. Dit het in 1886 stadstatus verkry.

Die Toastmasters Internasionaal het van 1962 tot 1990 hulle hoofkantoor hier gehad.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 412.
Huberte Rupertprys vir Klassieke Musiek

Die **Huberte Rupertprys vir Klassieke Musiek** is ’n prys wat sedert 2007 jaarliks toegeken word aan ’n kandidaat(e) in die klassieke musiek.  Die prys word deur Die Rupert Musiekstigting geborg

Die prys is vernoem na mev. Huberte Rupert, vrou van dr. Anton Rupert, wat bekend was vir die bevordering van die kunste.

## Lys van wenners 
*2007 – Prof. G. W. R. (Werner) Nel
*2008 – Prof. H. J. Stanford
*2009 – Prof. Albie van Schalkwyk
*2010 – Prof. Ella Fourie
*2011 – Prof. H. H. (Hubert) van der Spuy
*2012 – Prof. Peter Klatzow
*2013 – Prof. W. D. Viljoen
*2014 – Mev. Cató Brink-Felsenstein
*2015 – Mnr. John Roos
*2016 – Mnr. Ben Schoeman
*2017 – Mev. Hanna van Niekerk
*2018 – Mnr. Peter Guy
*2019 – Odeion-strykkwartet van Bloemfontein (Samson Diamond, Sharon de Kock, Jeanne-Louise Moolman, Anmari van der Westhuizen
*2020 – Mev. Carla Pohl
*2021 – Mnr. H.D. (Hennie) Loock
*2022 – Emma Renzi

## Bron 
Verwerk vanaf akademie.co.za .

## Verwysings
Santa Ana, El Salvador

**Santa Ana** is die tweede grootste stad in die republiek van El Salvador naas San Salvador en is 73&nbsp;km noordwes van San Salvador. Die klimaat is warm en stowwerig, maar die mere van El Salvador het 'n afkoelings effek. Suikerriet, koffie, boontjies, mielies, lemmetjies en rys word verbou in die omgewing.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 412.
Einhard

duimnael|Einhard in die *Grandes Chroniques de France*, Parys, Nasionale Biblioteek van Frankryk, lat. 2813, fol. 85v A, 14de eeu (1375–1380)
**Einhard** (volgens sy eie skryfwyse *Einhart*, soms ook *Einhardt*; in Romaanse tale kom spellings soos *Eginhard*, *Eginardo* en ander met nie-gepalatiseerde g voor; * omstreeks 770 in die Maingau-streek, † 14 Maart 840 in die klooster van Seligenstadt) was 'n Frankiese geleerde, kunsdeskundige en skrywer wat as een van die mees vooraanstaande persoonlikhede van die Karolingiese Renaissance beskou word. Sy belangrikste en bekendste werk is die *Vita Karoli Magni*, die biografie van Karel die Grote.

Einhard het sy leraar Alcuinus as hoof van Karel die Grote se hofskool opgevolg, was 'n raadgewer van Karel se seun en opvolger Lodewyk die Vrome en ab van die Sint Pieter- en Sint Bavo-kloosters te Gent, die Sint Servatius-klooster te Maastricht, die Saint Cloud-klooster naby Parys, Saint Wandrille in Normandië, Sint Johannes die Doper in Pavia, Sankt Peter in Fritzlar asook Steinbach naby Michelstadt in die Odenwald en Seligenstadt. Vanweë sy tegniese vernuf het hy in die hofskool die bynaam Bezaleël gekry - volgens die boumeester van die Joodse tabernakel (Eksodus 35, 30).
Dacia Sandero

Die **Dacia Sandero** is 'n superminimotor wat sedert 2007 gesamentlik deur die Franse vervaardiger Renault en sy Roemeense filiaal Dacia gebou word, tans in sy tweede geslag. Dit word ook bemark as die **Renault Sandero** in sekere markte, soos Rusland, Suid-Afrika, Meksiko en Suid-Amerika. Dit is in September 2007 bekendgestel en is gebaseer op die Loganplatform.

## Eksterne skakels
Mitsubishi Lancer

duimnael|250px|links|2012 Mitsubishi Lancer SE sedan
Die **Mitsubishi Lancer** is 'n kompakte motor wat sedert 1973 deur die Japannese vervaardiger Mitsubishi Motors vervaardig word. Dit staan ook bekend as die Colt Lancer, Dodge/Plymouth Colt, Chrysler Valiant Lancer, Chrysler Lancer, Eagle Summit, Hindustan Lancer, Soueast Lioncel en Mitsubishi Mirage in verskeie lande op verskillende tye, en word as die Mitsubishi Galant Fortis bemark in Japan sedert 2007. Dit is ook in Taiwan beskikbaar as die Mitsubishi Lancer Fortis, met 'n verskillende opkikkering as die Galant Fortis. In Japan word dit deur 'n spesifieke kleinhandelketting, genaamd Car Plaza, bemark.

Meer as ses miljoen eenhede is sedert sy bekendstelling in 1973 en tot 2008 verkoop. Volgens Mitsubishi is daar reeds nege geslagte ontwikkel.

## Verwysings
Kromme Rhee

Die opstal van die historiese plaas **Kromme Rhee** huisves die provinsie Wes-Kaap se opleidingsinstituut vir provinsiale en munisipale amptenare.

## Ligging 
Kromme Rhee lê naby Stellenbosch tussen Koelenhof en Elsenburg. Die toegangspad tot die plaas is in Kromme Rheeweg, 'n verbindingspad tussen die paaie R304- en R44-streeksroetes. Aan die oostekant van die plaas vloei die Klippiesrivier, 'n sytak van die Plankenburgrivier.

## Geskiedenis 
Die plaas en die geboue daarop is van kulturele, historiese en argitektoniese belang. In 1698 is die plaas toegeken aan Hans P. Melchior. Van 1733 tot 1752 was Arnoldus Maasdorp, 'n heemraad van Stellenbosch, die eienaar. Dirk de Vos bou in 1759 die H-vormige huis. Dit is twee maal ernstig deur brand beskadig en beide kere goed herstel. Dit het een van die oudste gewels in die Boland. Van 1807 tot 1811 was Piet Retief die eienaar. Gideon Joubert plaas in 1825 'n gewel op 'n gebou langs die huis van 1759. In 1950 is dit gerestoureer. Vanaf 1964 is die plaas gebruik as opleidingsentrum vir plaasarbeiders. Kursusse in wingerd- en akkerbou, sagtevrugte- en veeboerdery, die instandhouding van plaasgeboue, -gereedskap en kulturele ontwikkeling van die landelike bevolking is aangebied. In 1999 het dr. Richard E. van der Ross die bestaande kollege geopen.

## Navorsingsplaas
By die Kromme Rhee-navorsingsplaas word sedert 2011 onder leidng van prof. Tertius Brand deur personeel van verskeie programme van die Wes-Kaapse Departement van Landbou 'n projek uitgevoer. Bonsmarabulle word geteel om hulle aan opkomende kommersiële beesprodusente en boere in die landelike gemeenskappe van die We-Kaap te verskaf. Die Kromme Rhee-stoet het in 2017 'n goue toekenning van SA Stamboek ontvang.

## Bibliografie 
* Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004. 
* Standard Encyclopaedia of Southern Africa, deel 6. Kaapstad: Nasou, 1972. 
* Walton, James: Homesteads and villages of South Africa. Pretoria: J.L. van Schaik, 1952.
## Verwysings
General Catalogue of Variable Stars

Die **General Catalogue of Variable Stars** (**GCVS**) is ’n lys veranderlike sterre. Die eerste uitgawe, met 10&nbsp;820 sterre, is in 1948 deur die Wetenskapakademie van die USSR gepubliseer met B.V. Koekarkin en P.P. Parenago as redakteurs. Die tweede en derde uitgawe is in 1958 en 1968 gepubliseer, en die vierde, in drie bande, in 1985–1987. Dit bevat 28&nbsp;435 sterre. ’n Vierde band van die vierde uitgawe met verwysingstabelle is later gepubliseer, asook ’n vyfde band met veranderlikes buite die Melkweg. ’n Ouer weergawe van die GCVS uit 2004 is beskikbaar by die VizieR-diens by die Centre de Données astronomiques de Strasbourg onder die naam **Combined General Catalog of Variable Stars** (GCVS4.2; VizieR-databasis, nommer II/250).

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* Die GCVS-webtuiste
* *Combined General Catalog of Variable Stars* (GCVS4.2), 2004-uitgawe, by die Centre de Données astronomiques de Strasbourg.
Centre de Données astronomiques de Strasbourg

Die **Centre de Données astronomiques de Strasbourg** (**CDS**; Afrikaanse vertaling: Straatsburgse Sterrekundige Datasentrum) is ’n datasentrum wat sterrekundige inligting versamel en versprei. Dit is in 1972 gestig onder die naam *Centre de Données Stellaires*. Die aanlyn dienste wat die CDS tans bied, is:
* SIMBAD, ’n databasis van sterrekundige voorwerpe.
* VizieR, ’n sterrekundige katalogusdiens.
* Aladin, ’n interaktiewe ruimte-atlas.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
VizieR

Die katalogusdiens **VizieR** is ’n sterrekundige diens wat deur die Centre de Données astronomiques de Strasbourg gebied word. Die begin van die diens dateer van 1993, toe dit bekend was as die "Europese Ruimte-inligtingstelsel" (ESIS). Dit het dus ontstaan voordat die internet toegang tot ’n wye netwerk uiteenlopende katalogusse en data gebied het en was aanvanklik bedoel as ’n diens vir die sterrekundegemeenskap.

Die sterrekundige datasentrum in Straatsburg het sterrekundedata jare lank versamel en versprei, en die ESIS-inligting is dus later na dié sentrum oorgedra. VizieR het sedert sy ontstaan ’n verwysingspunt geword vir sterrekundiges wêreldwyd wat dit gebruik vir navorsing oor data wat in sterrekundepublikasies verskyn. Die nuwe VizieR is in 1997 ingestel met beter soekgeriewe en meer data. In Maart 2012 het dit reeds meer as 9&nbsp;800 katalogusse bevat.

## Verwysings 
* F. Ochsenbein; P. Bauer; J. Marcout 2000, *The VizieR database of astronomical catalogues, Astronomy and Astrophysics Supplement*, **143**, 23 
* S.G. Ansari; P. Donzelli; E. Simonsen; F. Ochsenbein; Mei 1996, *Transfer of ESIS to Scientific Institutes*, ESA Bulletin No. 86
* Ochsenbein, F.; Genova, F.; Egret, D.; Bourekeb, I.; Sadat, R.; Ansari, S. G.; Simonsen, E., 1995, *A new research tool to retrieve data from astronomical catalogues and tables, American Astronomical Society*, 187ste AAS-vergadering, #91.03; Bulletin van die Amerikaanse sterrekundevereniging, Vol. 27, p.1418
* Ochsenbein, F., 1996, *VizieR, the new catalogue interface at CDS*, Bulletin Inf. Centre Donnees Stellaires, Vol. 48, p.47

## Eksterne skakels 
* VizieR op die internet
* 15px Hierdie artikel is vertaal uit die Engelse Wikipedia
Aladin Sky Atlas

[duimnael|250px|’n Skermbeeld van Aladin wat ’n [sterrestelsel vertoon.]]

**Aladin** is ’n interaktiewe sagteware-ruimte-atlas wat digitale sterrekundebeelde vertoon, inskrywings van sterrekundekatalogusse of  superimponeer, en verwante inligting van die Simbad-databasis, die VizieR-diens en ander argiewe op ’n interaktiewe manier wys.

Dit is in 1999 geskep en word wyd gebruik as ’n virtuele sterrewag (VS) met besonderse funksies soos om spesifieke data op te spoor, datastelsels te verken en  multilengtegolfdata visueel voor te stel. Van die eienskappe wat dit ’n kragtige werktuig maak, is dat dit gebruik kan word saam met bestaande of nuut ontwikkelde VS-standaarde en ander ontledingsmeganismes, en ’n vermoë het om heterogene data maklik te vergelyk.

Aladin is deur die Centre de Données astronomiques de Strasbourg ontwikkel en word deur dié sentrum bedryf. Dit is uitgereik onder GNU GPL v3.

## Verwysings 
## Eksterne skakels 
* Aladin-webtuiste
* 
* 15px Hierdie artikel is vertaal uit die Engelse Wikipedia
Opel Astra

Die **Opel Astra** is 'n klein gesinsmotor (C-segment in Europa) wat ontwerp en sedert 1991 deur die Duitse motorvervaardiger Opel vervaardig word.

Dit dra die embleem **Opel Astra** in die Verenigde Koninkryk en **Buick Excelle XT** in China. Die Holden Astra is gestaak in Australië en Nieu-Seeland in 2009 as gevolg van 'n wisselkoers wat die motor onmededingend gemaak het in uitvoermarkte, en is vervang deur die Holden Cruze. Op 1 Mei 2014 het Opel aangekondig dat die Astra GTC en Astra OPC met Holdenkentekens na Australië en Nieu-Seeland uitgevoer sou word.

Die Astra word steeds in Duitsland, die Verenigde Koninkryk, Rusland en Pole gebou.

## Verwysings
Madeleine van Biljon

**Madeleine Leonore van Biljon** (14 Mei 1928 Lichtenburg – 23 Februarie 2010) is in die Wes-Transvaal gebore. Sy was 'n skryfster en joernalis. Sy matrikuleer op Montagu en begin na skool as leerlingverpleegster by Groote Schuur-hospitaal in Kaapstad. Sy besef gou dit is nie die beroep vir haar nie, en begin in 1948 by Die Vaderland as joernalis werk. Sy was later vroueredaktrise en het daarna al meer rubrieke vir verskillende Afrikaanse en Engelse koerante en tydskrifte begin te skryf. Sommige van haar rubrieke en sketse is later in boekvorm uitgegee, soos *Mevrou jy’s lastig* (1967), *Kwellings en kwinkslae* (1974) en *Afdraai na bedroef* (1996).

Madeleine was in 1983 en 1984 die president van die Kaapstadse Persklub, en sy het ook jare lank ’n kosrubriek vir die Sunday Times geskryf. Sy was vir meer as 50 jaar 'n joernalis. Cecile Cilliers is haar suster.

## Werke 
Sketse:
* Mevrou, jy’s lastig. Voortrekkerpers, 1967
* Kwellings en kwinkslae. Tafelberg Uitgewers, 1974
* Merely Madeleine. Tafelberg, 1975
* Afdraai na bedroef. Tafelberg, 1996

Kinderboeke:
* Hier is ons huis. Daan Retief, 1990
* Eduard kuier by Ouma. HAUM-Daan Retief, 1992
* Madeleine van Biljon se oumaboek. Queillerie, 1997

Essays:
* Geliefde leesgoed, Queillerie, 1996

Vertaalde werke:
* Hier is ons huis, Englels (1990)
* Eduard kuier by Ouma; Engels (1992)

## Bron 
* http://www.nb.co.za/Authors/1469
Santa Rosa-eiland

Die **Santa Rosa-eiland** is 'n lang, nou eiland naby die noordwes kus van Florida, digby Pensacola. Die eiland is 80&nbsp;km lank en 1,6&nbsp;km breed. Dit lê parallel met die kus. 'n Aantal brûe verbind die eiland met die hoofland. Fort Pickens, gebou in 1834, is op die westelike deel van die eiland geleë. Die fort was gedurende die Amerikaanse Burgeroorlog die hele tyd onder beheer van die Unie-soldate. Dit het later gedien as 'n militêre tronk.

## Bronnelys 
* ''Collier's Encyclopedia'', Crowell-Collier Educational Corporation, Volume 20, Bladsy 419.
Kaliforniese Kanaaleilande

Die **Kaliforniese Kanaaleilande** is 'n groep van agt eilande in die Stille Oseaan ongeveer 257&nbsp;km vanaf die kus van Suid-Kalifornië. Van noord na suid staan die eilande bekend as:
* San Migual
* Santa Rosa
* Santa Cruz
* Anacapa ('n groep klein eilandjies)
* Santa Barbara
* Santa Catalina
* San Nicolas
* San Clemente

Die vier noordelike Kanaaleilande vorm 'n ketting wat die Santa Barbarakanaal in die suide begrens. Die eiland Santa Catalina is bekend vir sy diepsee-hengel.

## Ekosisteem 
Die unieke kombinasie van geografiese formasies, windpatrone en waterstromings het 'n veelsydige en buitengewoon produktiewe ekostelsel in die Santa Barbarakanaal laat ontstaan. Naby Point Conception op die vasteland draai die koue Kaliforniastroom, wat in noord-suidelike rigting vloei, suidwes, terwyl die warm Suid-Kaliforniese Teenstroom (*Southern California Countercurrent*) noordwaarts nader by die kuslyn vloei.

Dié sirkulasiepatroon van Stille Oseaanstrome en die gepaardgaande verandering in watertemperature maak van die gebied 'n oorgangsone waar sowel seespesies van die noordelike asook die suidelike oseaan aangetref word.

## Verwysings
Algol-paradoks

Die **Algol-paradoks** is in sterrekunde die oënskynlike paradoks wanneer die twee sterre in ’n dubbelsterstelsel lyk of hulle anders optree as volgens die gevestigde teorieë van ster-evolusie. ’n Basiese beginsel van dié teorieë is dat die tempo van evolusie afhang van ’n ster se massa: hoe groter die massa, hoe vinniger vorder die evolusie en hoe gouer verlaat die ster die hoofreeks en word dit ’n reusester of ’n subreus.

## Uitsonderings 
In die geval van dubbelsterre soos Algol lyk dit soms of evolusie anders werk: die ster met die kleinste massa is reeds ’n reus of subreus, terwyl die ster met die grootste massa steeds in die hoofreeks is. Omdat die twee sterre in so ’n stelsel op dieselfde tyd moes gevorm het en dus ewe oud moet wees, lyk dit soos ’n paradoks. Die ster met die grootste massa moes eerste die hoofreeks verlaat het. So is die ster Algol&nbsp;A, wat ’n groter massa het, nog in sy hoofreeksfase terwyl Algol&nbsp;B, wat ’n kleiner massa het, ’n subreus en dus in ’n latere evolusiefase is.

Die paradoks kan opgelos word deur die feit dat daar in baie dubbelstelsels ’n oordrag van massa kan wees tussen die twee sterre. In Algol se geval het B aanvanklik die grootste massa gehad en dus het dit ’n subreus geword. Die ster het sy Roche-lob (die gebied om ’n ster in ’n dubbelstelsel waarbinne gas aan die ster gebonde is as gevolg van swaartekrag) oorskrei en die meeste van sy massa afgestaan aan die kleiner A, wat nog in die hoofreeks is. Dit het tot gevolg gehad dat A nou die grootste massa het. In sommige dubbelstelsels soortgelyk aan Algol kan ’n gasvloei gesien word.

## Sien ook 
* Algol
* Algol-veranderlike

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Federale Republiek van Sentraal-Amerika

Die **Federale Republiek van Sentraal-Amerika** (Spaans: *República Federal de Centro América*), of **Verenigde Provinsies van Sentraal-Amerika** (*Provincias Unidas del Centro de América*) in die eerste jaar van sy bestaan, het vanaf 1823 tot 1838 op die gebied van die huidige Sentraal-Amerikaanse republieke Costa Rica, El Salvador, Guatemala, Honduras en Nicaragua, asook die Meksikaanse deelstaat Chiapas bestaan. (Belize was destyds 'n Britse kolonie en Panama het deel uitgemaak van Simón Bolívar se Republiek van Groot-Colombia.) Ná Nieu-Spanje se onafhanklikheidsverklaring en die daaropvolgende Meksikaanse Onafhanklikheidsoorlog (1810–1821) het die Spaanse kolonie onafhanklik geword en Sentraal-Amerika het by die kortstondige Eerste Meksikaanse Keiserryk aangesluit. Nadat keiser Agustín de Iturbide (1822–1823) omvergewerp en later tereg gestel is, het die Sentraal-Amerikaanse gebiede op 1 Julie 1823 hul onafhanklikheid van Meksiko verklaar en die Verenigde Provinsies van Sentraal-Amerika gestig.

duimnael|links|Historiese kaart van Sentraal-Amerika omstreeks 1840
duimnael|links|Kaart wat die voormalige deelstate van die Federale Republiek van Sentraal-Amerika en hul huidige vlae vertoon
Reeds kort na die stigting van die Federale Republiek van Sentraal-Amerika het interne magstryd dié land geskeur, sodat die Federasie tussen 1838 en 1841 volgens 'n burgeroorlog weer uitmekaar geval het. Die verbrokkeling het met Nicaragua se afskeiding op 5 November 1838 (ander bronne gee Nicaragua se afstigtingsdatum op 30 April) begin, gevolg deur Honduras en Costa Rica. As gevolg van die chaotiese karakter van hierdie tydperk is presiese datums afskeidings nie bekend nie, maar op 31 Mei 1838 het die kongres ontmoet om te verklaar dat die provinsies vry was om hul eie onafhanklike republieke te stig. Die unie het in 1840 fakties geëindig, nadat reeds vier van sy vyf deelstate hul onafhanklikheid verklaar het. Die amptelike einde het gekom met El Salvador se self-proklamasie van 'n onafhanklike republiek in Februarie 1841.

## Demografie 
Bevolking volgens deelstaat in 1839:

## Opvolging 
Vanuit die Federale Republiek se tydperk het die gebruik van die Sentraal-Amerikaanse kleure blou en wit in die vlae asook van vrymesselaar-simbole in die wapens oorleef. Selfs die Nasionale Dag op 15 September word in die vyf huidige republieke tot vandag gevier.

## Verwysings 
## Bronne 
*  Pérez Brignoli, Héctor: *A brief history of Central America.* Univ. of California Press, Berkeley, Calif. [u.a.] 2000, .

## Eksterne skakels 
*  Grondwet van die Federale Republiek van Sentraal-Amerika in 1824
Cartagena, Spanje

**Cartagena** is 'n hawestad en vlootbasis aan die Mediterreense kus in die provinsie Murcia van Spanje. Die geskiedenis van die stad dateer terug tot 243 v.C. Die stad is geleë in 'n natuurlike hawe wat omring word deur hoë grond. Die klimaat is gematig met koue winde uit die noorde gedurende die winter. Die ekonomie is gebaseer op die hawe en al die aktiwiteite daar rondom.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 485.

## Eksterne skakels 
*  
*  Amptelike webwerf
*
Kiedrich

**Kiedrich** is 'n nedersetting temidde van 'n wynboustreek in die administratiewe distrik Rheingau-Taunus-Kreis van die Duitse deelstaat Hesse.
duimnael|links|Uitsig oor Suttonstraße vanuit die markplein. Die huisfasade aan die linkerkant is met wilde wynranke versier
duimnael|links|Die villa, wat John Sutton vir homself in Kiedrich laat bou het, is tans die setel van 'n wynplaas
Vanweë sy goed bewaarde middeleeuse boukuns word na die dorp dikwels verwys as 'n "skatkissie van Gotiese boukuns". Ook in die Rooms-Katolieke bedevaartskerk St. Valentinus, wat uit die 14de eeu dateer, het die Gotiese interieur volledig bewaar gebly, waaronder 'n kerkorrel van omstreeks 1500 wat steeds bespeel word.

'n Besondere aantreklikheid is kerkdienste op Sondae waartydens die plaaslike seunskoor, die *Kiedricher Chorbuben*, 'n rariteit aanbied, Latynse Gregoriaanse gesange in die Germaanse dialek met hoefnaelnotasie. Dié streeksvariant van Gregoriaanse gesange is in Lotaringiese (Metz) en Duitse manuskripte oorgelewer.

Interessant genoeg het 'n Engelse adellike, Sir John Sutton, 3de Baronet of Norwood Park (1820-1873), 'n boorling van Lincolnshire, as borg 'n beslissende rol by die bewaring van Kiedrich se kulturele erfenis gespeel. Sutton, 'n deskundige vir Gotiese boukuns en orrelbou, het vanaf 1854 op die Europese vasteland gebly en in België en Duitsland gewoon. Een jaar later het hy die Rooms-Katolieke geloof aangeneem.

In 1857 het hy vir die eerste keer 'n besoek aan Kiedrich gebring en vervolgens die dorp se orrel en Gotiese kerkgebou laat restoureer. Daarnaas het hy fondse beskikbaar gestel vir die bewaring van Kiedrich se unieke variant van Gregoriaanse gesange. 101 jaar ná sy afsterwe in Brugge, België is sy sterflike oorskot in Kiedrich in 'n eregraf herbegrawe.

Ander besienswaardighede sluit Kiedrich se Renaissance-raadsaal en talle historiese geboue in wat oorspronklik deur burgers en adellikes bewoon is. Die bouvalle van die Scharfenstein-kasteel, wat temidde van wingerde geleë is, bied 'n uitsig oor die dorp en sy omgewing.

## Verwysings
Chi Cygni

**Chi Cygni**, of **χ Cyg**, is ’n veranderlike ster van die Mira-klas in die sterrebeeld Swaan (Cygnus).

Chi Cygni het sover bekend een van die grootste wisselings in skynbare magnitude van alle sterre. Dit verhelder en verdof gewoonlik tussen die 5de en die 13de magnitude. Uiterste magtinides wat al waargeneem is, is onderskeidelik 3,3 en 14,3. Die gemiddelde periode van die wisselings is 407 dae.

Chi Cygni is by sy minimum net met ’n teleskoop groter as 30&nbsp;cm sigbaar, terwyl dit by sy maksimum maklik met die blote oog gesien kan word. Dit is sowat 345&nbsp;ligjare van die Aarde af.

Die sterrekundige Gottfried Kirch het in 1686 sy veranderlikheid ontdek.

## Verwysings 
## Bronne 
* ''Robert Burnham Jr.: Burnham's Celestial Handbook, Volume Two, p.&nbsp;762''

## Eksterne skakels 
* http://www.aavso.org
* http://jumk.de/astronomie/special-stars/chi-cygni.shtml
* "Spot the difference – Chi Cyg at max" (30 April 2013)
* 15px Hierdie artikel is vertaal uit die Engelse Wikipedia
Delta Cephei

:*Vir die klas Delta Cephei- veranderlike sterre, sien Cepheïed*.

**Delta Cephei**, of **δ Cep**, is die Bayer-naam van ’n dubbelster (δ&nbsp;Cep&nbsp;A en B) sowat 887&nbsp;ligjare van die Aarde af in die sterrebeeld Kefeus (Cepheus). Op hierdie afstand neem die ster se skynbare magnitude af met 0,23 weens gas en stof in die gesigslyn.

links|duimnael|Die ligkurwe van Delta Cephei wys die magnitude versus die pulseringsfase.
Omdat die periode van dié klas veranderlikes afhang van die ster se helderheid, is Delta Cephei van besondere belang vanweë sy periode-helderheidsverhouding omdat hy een van die Cepheïede is waarvan die afstand die akkuraatste bepaal is. Dié akkuraatheid is deels daaraan te danke dat hy in ’n sterreswerm lê en aan die beskikbaarheid van presiese Hubble-ruimteteleskoop/Hipparcos-parallakse. Dus kon Hubble in 2002 Delta Cephei se afstand bepaal binne ’n foutmarge van 4%: 890&nbsp;ligjare.

Hierdie soort sterre het waarskynlik aanvanklike massas van 3-30 keer dié van die Son; daarna beweeg hulle deur die hoofreeks as B-tipe sterre. Met die waterstof in hul kerns opgebruik, gaan hierdie onstabiele sterre nou deur die latere fases van kernfusie. Die geraamde massa van Delta Cephei is  keer dié van die Son. In hierdie stadium van sy evolusie het die buitenste lae van die ster uitgesit tot gemiddeld 44,5 keer die omtrek van die Son.

Naby Delta Cephei is ’n metgesel-ster met ’n magnitude van 7,5 met die naam **HD&nbsp;213317** (δ&nbsp;Cep&nbsp;B), wat deur klein teleskope sigbaar is. Dit is self ’n dubbelster met ’n gesamentlike sterreklassifikasie van B7-8&nbsp;III-IV. Dit verhit die materie wat die sterwind uitskiet en as gevolg daarvan straal die omringende materiaal infrarooistrale uit.

## Verwysings 
## Eksterne skakels 
* 
* 
* 15px Hierdie artikel is vertaal uit die Engelse Wikipedia
Beta Cephei

**Beta Cephei** (afgekort as **β Cep**), met die tradisionele naam **Alfirk**, is ’n ster van die 3de magnitude in die sterrebeeld Kefeus (Cepheus). Dit is die prototipe van die Beta Cephei-veranderlikes.

## Eienskappe 
Beta Cephei is ’n driedubbele sterstelsel bestaande uit ’n spektroskopiese dubbelster en ’n metgesel met ’n skynbare magnitude van 8. Die sterre se gesamentlike skynbare magnitude wissel tussen 3,15 en 3,21 met ’n periode van 0,1904844 dae.

Beta Cephei A is ’n bloureus met ’n sterreklassifikasie van B2&nbsp;IIIev. 

In 2016 het die Internasionale Astronomiese Unie se sternaamwerkgroep (WGSN) die naam "Alfirk" vir die ster Beta Cephei Aa goedgekeur omdat hulle eiename aan individuele sterre toegeken het in plaas van aan stergroepe. 

## Verwysings 
## Eksterne skakels 
* Jim Kaler's Stars, University of Illinois:ALFIRK (Beta Cephei)
* AAVSO Variable Star of the Month, Winter 2005: "The Beta Cephei Stars and Their Relatives"
* An Atlas of the Universe: "Multiple Star Orbits"
* 15px Hierdie artikel is vertaal uit die Engelse Wikipedia
Chandrasekhar-limiet

Die **Chandrasekhar-limiet** () is die massagrens wat bepaal of ’n instortende ster ’n witdwerg word, of ’n meer eksotiese voorwerp soos ’n neutronster of swartkolk. Dit is genoem na Subrahmanyan Chandrasekhar, die Indiaans-Amerikaanse astrofisikus wat die limiet in 1930, op die ouderdom van 19, onafhanklik ontdek het. Dié limiet is aanvanklik deur die wetenskapgemeenskap geïgnoreer omdat so ’n limiet logies vereis dat swartkolke bestaan, en dit is destyds as ’n wetenskaplike onmoontlikheid beskou.

## Werking 
Sterre waarvan die kernbrandstof opgebrand is, sal weens swaartekrag instort. Wat die gevolg van die instorting sal wees, hang af van die massa van die oorblywende kern. As dit kleiner as die Chandrasekhar-limiet is, sal die ster ’n witdwerg word, maar as die massa hoër is, sal dit ’n neutronster of swartkolk word.

Die waarde van die Chandrasekhar-limiet *MCh* hang af van die proton-nukleon-verhouding in die ster en beloop ongeveer

: M_{Ch} \approx \frac{m_P^3}{m_p^2} = \left(\frac{m_P}{m_p}\right)^2 m_P \approx 3 \cdot 10^{30}\mathrm{kg}\approx 1{,}5M_{\bigodot},

waar *m*P die Planck-massa is, *m*p die massa van die proton en  M_{\bigodot} die sonmassa.

Realistieser ramings, wat rekening hou met variasies in die digtheid, gee:

: M_{Ch} \approx 1{,}4M_{\bigodot},

’n Noukeuriger benadering, wat rekening hou met die eienskappe van die ster, is:

: 
M_{Ch} \approx \frac{3 \sqrt{2\pi}}{8} m_P^3 \left( \frac{z}{m_p} \right)^2 =5{,}76z^2M_{\bigodot}

waar *z* (= *Z/A*) die verhouding voorstel van die aantal protone *Z* tot die aantal nukleone (protone + neutrone) *A* in die ster. Algemeen geld volgens die Oerknal-nukleosintese Z = 7, A = 8, dus z = 7/8.

## Verwysings 
* 15px Hierdie artikel is vertaal uit die Nederlandse Wikipedia
Dover

**Dover** kan verwys na:

* Dover in Engeland.
* Dover in Delaware
* Dover in New Hampshire
* Dover in New Jersey
* Dover in Ohio
* Die Straat van Dover
* Die Verdrag van Dover
Casablanca Konferensie

[duimnael|Die [President van die Verenigde State van Amerika|VS-President Franklin D. Roosevelt en die Britse eerste Minister Winston Churchill tydens die Casablanca Konferensie in 1943]]

Die **Casablanca Konferensie** het plaasgevind tydens die Tweede Wêreldoorlog van 14 Januarie tot 24 Januarie 1943 in Anfa, 'n voorstad van Casablanca. President Franklin D. Roosevelt en Winston Churchill het vergader om militêre en politieke sake te bespreek. Op die agenda was onder andere die leierskapsituasie van Frankryk. Die Sowjetunie en China was nie teenwoordig nie, maar generaals Henri Giraud en Charles de Gaulle is genooi om die Vrye Franse te verteenwoordig. Daar is ook besluit dat Sisilië ingeval sou word en dat 'n inval in Frankryk met nog 'n jaar uitgestel sou word. Ook op hierdie konferensie is daar vir die eerste keer gepraat oor onvoorwaardelike oorgawe deur die Spilmoondhede.

## Bron 
* ''Collier's Encyclopedia'', Crowell-Collier Educational Corporation, Volume 5, Bladsy 509.
Dover, Engeland

**Dover** is 'n hawestad aan die Engelse Kanaal in Engeland. Dit is ongeveer 122&nbsp;km suidoos van Londen en is geleë in die graafskap Kent. Die hawe is een van die besigste aan die ooskus van Engeland en die dorp was vir eeue lank die fokus vir aanvalle deur buitelanders. Calais is ongeveer 33&nbsp;km aan die oorkant van die Engelse Kanaal aan die Franse kus.

Gedurende die Eerste Wêreldoorlog was die hoofkwartier van die Dover-patrollie hier gesetel. Dit was hulle taak om die Straat van Dover te beveilig en oop te hou vir skepe.

Gedurende die Tweede Wêreldoorlog was Dover gereeld onderhewig aan artillerie aanvalle vanaf Calais. Tussen 13 Augustus 1940 en 30 September 1944, tot Calais beset was deur die Geallieerdes, het daar 2&nbsp;226 projektiele in die dorp ontplof wat 1&nbsp;200 geboue beskadig het.
Hochtaunuskreis

Die **Hochtaunuskreis** is 'n administratiewe distrik in die Duitse deelstaat Hesse. Die administratiewe setel en grootste nedersetting is Bad Homburg vor der Höhe.

Vanweë sy ligging naby die metropolitaanse gebied van Frankfurt am Main, een van die belangrikste ekonomiese spilpunte van Duitsland, word die distrik deur besondere ekonomiese, demografiese en sosiologiese aanwysers soos die tweede hoogste per capita-koopkrag van alle Duitse distrikte (ná die Beierse distrik Landkreis Starnberg) en van die hoogste eiendomspryse in Duitsland gekenmerk. Sy landskap word onder die mees verruklike in die deelstaat gereken.

## Verwysings
Groen tee

200px|duimnael|Die blare van die *Camellia sinensis* teestruik.
200px|duimnael|Die voorkoms van groen tee in drie verskillende stadiums (van links na regs): die ingewande blare, die droë blare en die vloeistof.

**Groen tee** is 'n warm drank wat uit die blare van die teestruik *Camellia sinensis* berei word. In vergelyking met swarttee, ondergaan groen tee minimale oksidasie. Groen tee is oorspronklik in Oos-Asië (veral Japan en China) verbruik maar word in die Westerse wêreld toenemend gewild. Omdat die blare nie geoksideer is nie, het groen tee meer polifenole (veral epigallokatekiengallaat of *EGCG*). 

Groot verskeidenheid groen tee bestaan, wat verskil op grond van die verskeidenheid van *C. sinensis* gebrui, groeitoestande, tuinboumetodes, produksieverwerking en tyd van oes. Alhoewel daar aansienlike navorsing gedoen is oor die moontlike gesondheidseffekte van die gebruik van groen tee gereeld, is daar min bewyse dat die drink van groen tee enige effek op gesondheid het. Gewone groen tee is 99,9% water, bied 1 kalorie per 100 ml bedien, het geen beduidende nutriëntinhoud nie en bevat kafeïen. Alhoewel talle eise vir die gesondheidsvoordele van groen tee gemaak is, het kliniese navorsing nie beslissende bewys van enige effekte nie.

## Groei, oes en verwerking 
duimnael|Rol van groen tee na stoom
Groen tee word op verskillende maniere verwerk en gegroei, afhangende van die tipe groen tee. As gevolg van verskillende metodes bepaal dit die aroma en smaak. Die groeitoestande kan afgebreek word in twee basiese tipes - dié wat in die son gegroei het en die wat onder die skaduwee gegroei het. Die groen teeplante word in rye gekweek wat gesnoei word op 'n gereelde wyse en word in die algemeen drie keer per jaar geoes. Die eerste oes vind plaas in die laat April tot vroeg in Mei. Die tweede oes vind gewoonlik van Junie tot Julie plaas en die derde pluk vind einde Julie tot vroeg in Augustus plaas. Soms sal daar ook 'n vierde oes wees. Dit is die eerste oes in die lente wat die beste gehalte blare bring, met hoër pryse wat ooreenstem.

## Kanker 
Daar is geen beslissende bewyse dat groen tee help om kanker in mense te voorkom of te behandel nie. In oorsig van bestaande studies is die gevolgtrekking dat hoewel suggestiewe bewyse bestaan het, daar is nie 'n duidelike aanduiding van voordeel nie.

## Produksie 
In 2013 was die wêreldwye produksie van groen tee ongeveer 1,7 miljoen ton, met 'n voorspelling om teen 2023 te verdubbel in volume. Sedert 2015 het China 80% van die wêreld se groen teemark voorsien, wat gelei het tot die groei van groen tee met 9% per jaar, terwyl 325,000 ton in 2015 uitgevoer word. In 2015 was die VSA die grootste invoerder van Chinese groen tee (6 800 ton), 'n toename van 10% in 2014 en Brittanje het 1,900 ton ingevoer, 15% meer as in 2014.

## Verwysings 
## Eksterne skakels 
* NCCIH - Groen tee Newe-effekte en waarskuwings
Dover, New Hampshire

**Dover** is 'n stad in die deelstaat New Hampshire. Die administratiewe kantoor van Strafford County is ook hier gesetel. Die stad is geleë op die oewers van die Cochecorivier, ongeveer 17km noordwes van Portsmouth. Die eerste nedersetting is reeds in 1623 gevestig en was bekend as *Bristol*. Daarna was dit toe bekend as *Northam* voor dit Dover genoem is in 1639. Die Cocheco-slagting het hier plaasgevind in 1689. Die dorp het stadstatus gekry in 1855 en die ekonomie is gevestig rondom vervaardiging.

## Bron 
* ''Collier's Encyclopedia'', Crowell-Collier Educational Corporation, Volume 8, Bladsy 367.
Onstabiele strook

duimnael|300px|Die posisie van die veranderlike sterre in die onstabiele strook.
duimnael|300px|Veranderlike sterre op die HR-diagram.

Die **onstabiele strook** is ’n byna vertikale strook op die Hertzsprung-Russell-diagram waar baie veranderlike sterre lê: die RR Lyrae-veranderlikes waar hulle kruis met die horisontale tak; die klassieke Cepheïede waar hulle kruis met die superreuse; die W Virginis-veranderlikes by effens laer ligsterktes; en die Delta Scuti-veranderlikes naby die hoofreeks, insluitende die SX Phoenicis-veranderlikes en kortperiode-Ap-sterre.

RV Tauri-veranderlikes word ook soms geplaas in die onstabiele strook, naby die Cepheïede. Hoewel hulle baie verskil, lyk dit of hul pulserings deur dieselfde meganisme veroorsaak word.

## Posisie op die HR-diagram 
Die onstabiele strook kruis die hoofreeks in die omgewing van die klas A- en klas F-sterre (1–2 sonmassas) en strek tot klas G- en vroeë K-sterre. Die grootste meerderheid van die sterre bo die hoofreeks in die onstabiele strook is veranderlikes. Waar die strook met die hoofreeks kruis, is die meeste sterre stabiel; daar is egter ’n paar veranderlikes, soos die kortperiode-Ap-sterre.

## Pulserings 
Sterre in die onstabiele strook pulseer vanweë He-3 (He++ of dubbel geïoniseerde helium). In normale AFG-sterre is helium neutraal (He+) in die fotosfeer van die ster. Diep onder die fotosfeer, by sowat 25&nbsp;000 tot 30&nbsp;000 kelvin (K), begin die He-2-laag (eerste He-ionisasie). Tweede ionisasie (He-3) begin by sowat 35&nbsp;000 tot 50&nbsp;000&nbsp;K.

Wanneer die ster krimp, neem die digtheid en temperatuur van die He-2-laag toe. He-2 begin omsit in He-3 (tweede ionisasie). Dit maak die gas meer absorberend en straling word tydelik in die gas vasgevang. Dit verhit die gas en die ster begin uitsit. Namate dit uitsit, koel dit af, die He-3 sit om in He-2 en die gas raak meer uitsendend. Die buitenste lae van die ster krimp weer en die hele proses begin van voor af.

Die helderheidswisselings van die ster hang af van die afstand van die He-2-sone van die steroppervlak af.

## Ander pulserende sterre 
Daar is verskeie soorte veranderlike sterre en baie van hulle kom nie in die onstabiele strook voor nie. Hul pulserings word deur ander metodes veroorsaak. By koeler temperature is daar die langperiode-veranderlikes (AGB-reuse). By warmer temperature is daar die Beta Cephei-veranderlikes en PV Telescopii-veranderlikes. Reg by die grens van die onstabiele strook, naby die hoofreeks, is die Gamma Doradus-veranderlikes. Die strook witdwerge het drie verskillende streke van veranderlikes: DOV, DBV en DAV (ZZ Ceti-veranderlikes).

Die meeste superreuse met ’n groot ligsterkte is in ’n mate veranderlik, insluitende Alpha Cygni-veranderlikes. In die gebied van helderder sterre bo die onstabiele strook kom die geelhiperreuse voor; hulle het onreëlmatige pulserings en opvlammings. Die warmer helder blou veranderlikes kan verwant wees en toon dieselfde kort- en langtermynwisselings van spektrum en ligsterkte met onreëlmatige opvlammings.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Maingau

duimnael|Die Maingau se ligging in die hertogdom Wes-Franke, omstreeks 1000
Die **Maingau** ("landskap aan die Mainrivier") is 'n historiese landskap wat in 'n buiging van die Main se rivierloop oos van Frankfurt am Main en in die noordelike Odenwald-streek rondom die Main se takriviere Rodau, Gersprenz en Mümling, asook aan die Main se regteroewer rondom Aschaffenburg geleë is. 

Die naam dateer uit die tyd van die Frankiese Ryk toe die term *gau* na 'n bewoonde streek met vas-omlynde grense verwys het. Die Maingau was oorspronklik in die Hertogdom Franke, later in die hertogdom Wes-Franke (ook Rynfranke genoem) geleë en word onder meer verbind met Einhard, een van die mees befaamde middeleeuse geleerdes, wat hier (*in pago Moingewi*) omstreeks 770 gebore is. As geografiese naam is die term steeds in gebruik.
Ford EcoSport

Die **Ford EcoSport** is 'n mini sportnutsvoertuig (SNV), oorspronklik sedert 2003 deur Ford in Brasilië gebou by die Camaçari-aanleg. 'n Tweede geslag konsepmodel is in 2012 vrygestel en word ook in nuwe fabrieke in Chennai, Indië, Thailand, Rusland en Roemenië vervaardig. Die voertuig het die Noord-Amerikaanse mark in 2018 betree.

Die EcoSport is deur die "Ford-US Truck Vehicle Center" ontwerp (programkode BV 226) en is gebaseer op die Keulengeboude Europese Fiesta, om hierdie rede gebruik die projek die Ford B3 platform.

Die EcoSport is een van Ford se besverkopermodelle in Brasilië (dit was deurentyd een van die 20 besverkopers), Argentinië, Venezuela en Meksiko. Sy vernaamste mededingers is die *Fiat Palio Weekend Adventure* en *Volkswagen CrossFox*. Die EcoSport het goed verkoop en in 2011 het verkope reeds 700&nbsp;000 bereik.

## Verwysings
Dover, New Jersey

**Dover** is 'n stad in die deelstaat New Jersey. Die stad is geleë op die oewers van die Rockawayrivier en is ongeveer 53 km noordwes van Newark. Daar is groot bronne van ystererts in die omgewing. 

Die eerste nedersetting is in 1722 gevestig, het dorpstatus in 1826 en stadstatus in 1869 verkry.

## Bron 
* ''Collier's Encyclopedia'', Crowell-Collier Educational Corporation, Volume 8, Bladsy 367.
Ford Explorer

Die **Ford Explorer** is 'n groot sportnutsvoertuig wat sedert 1990 deur Ford vervaardig word. Die Ford Explorer het ontwikkel tot een van die gewildste SNVs op die paaie. Tot 2010 was dit 'n tradisionele bakwerk-op-raam, mediumgrootte SNV. Vir die 2011-model jaar, het Ford vir die Explorer 'n moderner eenheidsbak, volgrootte oorkruis SNV-platform gebruik, dieselfde Volvo-afgeleide platform wat vir die Ford Flex en Ford Taurus gebruik word. Dit pas in tussen die tradisionele bak-op-raam volgrootte Ford Expedition en die mediumgrootte CUV Ford Edge. Hoewel uiterlik soortgelyk, deel die vyfde geslag Explorer, Ford Edge en Ford Escape nie hul platforms nie.

Die Explorer was ook betrokke by omstredenheid, na 'n vlaag van dodelike rolongelukke in die 1990's met Explorers toegerus met Firestonebande. Beide die tweedeur Explorer Sport en vierdeur Explorer is verkoop. Deeltydse vierwielaandrywing is 'n beskikbare opsie, en sedert 1995 was dit as 'n skuif-in-die-ry stelsel, met volledige beskerming teen hoë spoed-koppeling. 'n Spesiaalaangepaste "Spesiale Diensvoertuig"-weergawe is ook beskikbaar by Fordvloot vir wetstoepassingsagentskappe, brandweerdepartemente, en EMS agentskappe.

**Explorer** is ook as naam gebruik op 'n afwerkingspakket wat op die Ford F-reeks vragmotors vanaf 1968 tot 1986 aangebied is. Die 2011 Ford Explorer is as die Noord-Amerikaanse "Bakkie van die Jaar" benoem.
Pneumatika

duimnael|regs|'n Lughamerboor wat van pneumatiese beginsels gebruik maak om werk te verrig
[duimnael|regs|'n [Sirene wat met saamgepersde lug 'n harde klank lewer]]
**Pneumatika** is die studie en toepassing van saamgepersde gas om meganiese beweging te produseer en werk te verrig.

Pneumatiese stelsels wat op groot skaal in die bedryf gebruik word, word algemeen aangedryf deur saamgepersde lug of saamgeperste edelgasse sodat chemiese reaksies nie plaasvind nie. Saamgepersde gas word dikwels verkry deur 'n masjien wat 'n kompressor genoem word. Beide pneumatika en hidroulika is  toepassings van vloei energie. Die verskil is dat in pneumatika daar 'n maklik saamdrukbare gas soos lug of 'n geskikte suiwer gas gebruik word, terwyl hidroulika 'n relatief niesaamdrukbare vloeistof soos olie gebruik.

## Toepassings 
* Lugremme op busse, vragmotors, treine en ander swaar voertuie
* Lug gaskompressors
* Lugmotors vir pneumatiesaangedrewe voertuie
* Tandheelkunde
* Konstruksie
* Mynbou en ander gebiede
* Sirenes

## Eksterne skakels
Santa Barbara, Kalifornië

duimnael|links|Die Spaanse sendingstasie Santa Barbara, weens sy ligging ook die "Koningin van Sendingstasies" genoem, is die historiese bakermat van die huidige nedersetting, geleë langs die sogenaamde *El Camino Real* of Koninklike Pad -'n historiese Spaanse koloniale pad in Kalifornië wat oor 'n afstand van 970 km 21 sendingstasies, drie nedersettings (*pueblos*) en vier garnisoene (*presidios*) met mekaar verbind het
duimnael|links|Die Paseo Nuevo-winkelsentrum in Santa Barbara se middestad
duimnael|links|Sononder oor die Stille Oseaan
**Santa Barbara** is 'n stad in die deelstaat Kalifornië, geleë tussen die steil bergpieke van die Santa Ynez-berge en die Stille Oseaan, sowat 90 minute per motor noord van Los Angeles in 'n streek waarna as die Amerikaanse Riviera verwys word. Hier strek die stadsgebied oor 'n afstand van 110 myl langs Kalifornië se Sentrale Kus-gebied (*Central Coast*). Die administratiewe kantoor van die Santa Barbara County (Verenigde State) is ook hier gesetel. Die Spanjaarde het hier reeds in 1782 'n nedersetting gestig wat ná Kalifornië se toetreding tot die Unie in 1874 geïnkorporeer is. 

Die meeste geboue in die stad, insluitende hotelle, het 'n Spaanse motief - met rooi teëldakke, wit gepleisterde mure, gesofistikeerde gietysterversierings en kleurryke teëls. Santa Barbara se ikoniese boukuns in die Spaanse koloniale styl het sy oorsprong in die middel van die 1920's toe stadsvaders soos Pearl Chase 'n poging onderneem het om die stad se argitektoniese verlede op 'n romantiese manier te laat herleef. Jaarliks word in Augustus 'n groot Spaanse fees gevier, die *Old Spanish Days Fiesta*.

In 1969 was die hawe en strande vir kilometers besoedel deur olie nadat 'n ondersese boorgat begin lek het. In Januarie 2018 het 'n modderstorting in die stadsbuurt Montecito menselewens geëis en groot skade berokken.

## Lughawe 
Daagliks vertrek 21 regstreekse vlugte van Santa Barbara se lughawe (SBA) na sewe groot Amerikaanse metropole - Dallas, Denver, Los Angeles, Phoenix, Portland, San Francisco en Seattle.

## Bekende boorlinge 
* Julie Felix (1938−2020), folk-sangeres

## Bron 
* ''Collier's Encyclopedia*, Crowell-Collier Educational Corporation, Volume 20, Bladsy 412.

## Verwysings 
## Eksterne skakels 
;Toerisme
----
* *Santa Barbara - The American Riviera''
Simon & Garfunkel

**Simon & Garfunkel** was 'n Amerikaans sanggroep wat uit Paul Simon en Art Garfunkel bestaan het. Hulle sing van hul kinderjare af saam en verwerf in die 1960's bekendheid. Van hulle liedjies, soos "*Mrs. Robinson*", "*So Long, Frank Lloyd Wright*", "*The Sound of Silence*" en "*Bridge Over Troubled Water*", wat almal deur Simon gekomponeer is, is tot vandag toe gewild.

In 1981 het hulle 'n konsert in New York Stad aangebied wat 500&nbsp;000 mense gelok het. Dit was een van die grootste konserte in die geskiedenis.

## Diskografie 
### Ateljeealbums 
* Wednesday Morning, 3 A.M. (1964)
* Sounds of Silence (1966)
* Parsley, Sage, Rosemary and Thyme (1966)
* Bookends (1968)
* Bridge over Troubled Water (1970)

### Live albums 
* The Concert in Central Park (1982)
* Live from New York City, 1967 (2002)
* Old Friends: Live on Stage (2004)
* Live 1969 (2008)

### Compilations 
* Simon and Garfunkel's Greatest Hits (1972)
* The Simon and Garfunkel Collection: 17 of Their All-Time Greatest Recordings (1981)
* Tales from New York: The Very Best of Simon & Garfunkel (2000)
* The Essential Simon and Garfunkel (2003)

## Verwysings 
## Eksterne skakels 
* 
* Simon & Garfunkel se amptelike webtuiste
Bernardus van Clairvaux

**Bernardus van Clairvaux** (Latyns: *Bernardus Claraevallensis*, * omstreeks 1090 in die kasteel Fontaine-lès-Dijon naby Dijon, Frankryk; † 20 Augustus 1153 in Clairvaux naby Troyes) was 'n middeleeuse Franse ab, kruistogprediker en mistikus. As een van die mees vooraanstaande monnike van die Cisterciënser-orde het hy 'n beslissende rol by die uitbreiding van dié orde en sy hervormingsgedagtes in heel Europa gespeel.

Bernardus se talent as prediker was merkwaardig en kon in opdrag van pous Eugenius III maklik geïnstrumentaliseer word om mense vir deelname aan nuwe kruistogte te werf. Orals in Europa het toehoorders emosioneel opgesweep geraak deur sy Christelike retoriek en sy beweerde wonderdade. Bernardus het na Noord-Frankryk, Vlaandere en die Rynland gereis. In 1146 het hy in Vézelay tot die Tweede Kruistog opgeroep - 'n boodskap wat in heel Frankryk met golwe van religieuse geesdrif ontvang is. Naas medestryders uit sy eie land, Vlaandere en Duitsland was ook koning Lodewyk VII van Frankryk vasbeslote om na die Heilige Land te trek.

Om vir Christus in die stryd teen heidense magte te sneuwel is deur Bernardus tot ridderlike ideaal verhef. Volgens hom kon ridders in die diens van die Here teenstryders met 'n goeie gewete doodmaak - en ook self met 'n goeie gewete voor God sterf. Dit was nie net mense in die Nabye Ooste vir wie Bernardus se kruistog-retoriek rampsalige gevolge sou hê nie. Die eerste slagoffers van misleide religieuse yweraars was die middeleeuse Joodse gemeentes in Europa. Die mislukking van die kruistog het Bernardus hewig ontstel. Sy hernieude kruistog-inisiatief in 1150 het vrugteloos gebly.

## Verwysings
Dover, Ohio

**Dover** is 'n stad in die deelstaat Ohio. Dit is geleë in Tuscarawas County op die oewers van die Tuscarawasrivier en Ohio-kanaal. Die stad is ongeveer 162km noordoos van Columbus. Daar is baie natuurlike hulpbronne in die omgewing, onder andere steenkool, klei, aardgas, kalksteen, dolomiet en yster. Die stad se ekonomie berus op vervaardiging van staal.

Die eerste nedersetting is gestig in 1807, dit het dorpstatus in 1867 en stadstatus in 1903 verkry.

## Bron 
* ''Collier's Encyclopedia'', Crowell-Collier Educational Corporation, Volume 8, Bladsy 368.
Zugspitze

duimnael|links|'n Uitkykplatform lok toeriste
Die **Zugspitze** is die hoogste bergpiek van die Wetterstein-bergreeks in die oostelike Alpe en ook die hoogste punt van Duitsland met 2&nbsp;962 meter bo seevlak. Die Zugspitz-massief is suidwes van Garmisch-Partenkirchen in die Duitse deelstaat Beiere en in die noorde van die Oostenrykse deelstaat Tirol geleë. Die grens tussen Duitsland en Oostenryk loop oor die westelike piek van die massief.

Suid van die bergpiek strek die Zugspitzplatt, 'n plato met talle grotte. Teen die berghange van die Zugspitze word drie gletsers aangetref, waaronder die twee grootstes in Duitsland – die Noordelike Schneeferner (met 'n oppervlakte van 30,7 hektaar) en die Höllentalferner met 24,7 hektaar. Die Suidelike Schneeferner is die kleinste van die drie gletsers met 8,4 hektaar.
Hoofprofete

Die **Hoofprofete** verwys na die vier profete in die Bybel naamlik: Jesaja, Jeremia, Esegiël en Daniël. Hulle word onderskei van die Sekondêre profete omrede hulle lang boeke geskryf het wat in die Bybel opgeneem is. Die Sekondêre profete het kort boeke geskryf. Elia en Elisa is ook twee grootprofete maar hulle het nie boeke geskryf wat in die Bybel opgeneem is nie.

## Bron 
* *Reis deur die Bybel*, Lux Verbi, 2012,